Vitaliy Denisov jamoadoshi Dmitriy Tarasovning jurnalist bo‘lib bergan savollariga javob qaytardi (video)

Yangi mavsumga tayyorgarlik ko‘rayotgan Moskvaning “Lokomotiv” klubi o‘rtoqlik o‘yinida “Loryan” bilan 1:1 hisobida durang o‘ynadi. Fransiya klubiga qarshi o‘yinni jarohatini davolayotgan o‘zbekistonlik futbolchi Vitaliy Denisov tomoshabin sifatida kuzatdi.

Uchrashuvdan keyin Dmitriy Tarasov va Vitaliy Denisov “Lokomotiv” sayti uchun intervyu uyushtirib berdi. Bunda Tarasov jurnalist rolini ijro etib, Denisovni savollarga tutdi, deb yozdi Chempionat.
Tarasov: Yutishni xohlagandek, lekin o‘yin oxirida xushyorlikni yo‘qotib, keraksiz gol o‘tkazib yubordik. Sen o‘yinni ko‘rdingmi?
Denisov: Ha.
Tarasov: Nima deysan?
Denisov: To‘pni yaxshi nazorat qildik va yaxshi vaziyatlar yarata oldik. Ikkinchi golni ham urishimiz mumkin edi...
Tarasov: Ishlashimiz kerak bo‘lgan jihatlar bor, to‘g‘rimi?
Denisov: Ha, sergalikni biroz yo‘qotib qo‘ydik.
Tarasov: Biz ko‘p vaziyatlar yaratdik, biroq ularni muvaffaqiyatli yakunlash yetishmayapti. Buning ustida mavsum boshlangunga qadar ishlaymiz.
Denisov: Hali vaqt bor.
Tarasov: Men esa umid qilamanki, chap tomonimda turgan futbolchi tezroq maydonga qaytadi va bizga yordam beradi. Senga sog‘liq tilayman. Biz hammamiz seni kutmoqdamiz.
Denisov: Rahmat! Endi o‘pib ham qo‘y!